Определение на Съда (пети състав) от 3 юни 2009 г. — Zipcar/СХВП
(Дело C‑394/08 P)
„Обжалване — Марка на Общността — Член 8, параграф 1, буква б) от Регламент (ЕО) № 40/94 — Словна марка „ZIPCAR“ — Възражение на притежателя на национална словна марка „CICAR“
1.                     Обжалване — Правни основания — Контрол на Съда върху преценката на доказателствата — Недопустимост — Изключване, освен в случай на изопачаване на доказателствата (член 225 ЕО; член 58, първа алинея от Статута на Съда) (вж. точки 39 и 40)
2.                     Марка на Общността — Процедурни разпоредби — Служебна проверка на фактите — Обхват — Задължение за установяване на точността на общоизвестни факти — Липса — Оспорване пред Общия съд — Контрол от страна на Съда върху преценката на Общия съд относно общоизвестността на фактите — Изключване, освен в случай на изопачаване на доказателствата (член 225 ЕО; член 58 от Статута на Съда; член 74 от Регламент № 40/94 на Съвета) (вж. точка 42)
3.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или подобна марка, регистрирана за идентични или подобни стоки или услуги — По-ранна марка, състояща се от национална марка (член 8, параграф 1, буква б) от Регламент № 40/94 на Съвета) (вж. точки 48 и 49)
Предмет
Жалба, подадена срещу Решение на Първоинстанционния съд (осми състав) от 25 юни 2008 г. по дело Zipcar/СХВП (T‑36/07), с което Първоинстанционният съд отхвърля жалба за отмяна, подадена от заявителя на словната марка „ZIPCAR“ за стоки от класове 9, 39 и 42 срещу решение R 122/2006‑2 на втори апелативен състав на Службата за хармонизация във вътрешния пазар (СХВП) от 30 ноември 2006 г., с което се отхвърля жалбата срещу решението на отдела по споровете за частичен отказ на регистрация на посочената марка в рамките на възражението, предявено от притежателя на националната словна марка „CICAR“ за услуги от клас 39
Диспозитив
1)
Отхвърля жалбата.
2)
Осъжда Zipcar Inc. да заплати съдебните разноски.